CELEX: C2005/193/32
Language: et
Date: 2005-08-06 00:00:00
Title: Kohtuasi C-246/05: Eelotsusetaotlus, mille esitas Oberster Patent- und Markensenat 9. veebruari 2005. aasta määrusega kohtuasjas Armin Häupl versus Lidl Stiftung & Co KG

6.8.2005   
            
            
               ET
            
            
               Euroopa Liidu Teataja
            
            
               C 193/20
            
         Eelotsusetaotlus, mille esitas Oberster Patent- und Markensenat 9. veebruari 2005. aasta määrusega kohtuasjas Armin Häupl versus Lidl Stiftung & Co KG
   (Kohtuasi C-246/05)
   (2005/C 193/32)
   Kohtumenetluse keel: saksa
   Euroopa Ühenduste Kohus on saanud Oberster Patent- und Markensenat'i 9. veebruari 2005. aasta määrusega esitatud eelotsusetaotluse kohtuasjas Armin Häupl v. Lidl Stiftung & Co KG, mis saabus kohtukantseleisse 10. juunil 2005.
   Oberster Patent- und Markensenat küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 21. detsembri 1988. aasta direktiivi 89/104/EMÜ (1) kaubamärke käsitlevate liikmesriikide õigusaktide ühtlustamise kohta artikli 10 lõiget 1 tuleb tõlgendada nii, et “registreerimismenetluse lõpetamise kuupäeva” all mõeldakse kaitse kestvuse algust?
            
         
               2.
            
            
               Kas nõukogu 21. detsembri 1988. aasta direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 12 lõiget 1 tuleb tõlgendada nii, et kaubamärgi kasutamatajätmine on põhjendatud siis, kui kaubamärgi omaniku ettevõttestrateegiat ei saa ettevõtjast sõltumatutel asjaoludel õigeaegselt rakendada, või on kaubamärgi omanik kohustatud oma ettevõttestrateegiat muutma, nii et kaubamärki saaks õigeaegselt kasutada?
            
         
      (1)  EÜT L 40, lk 1.